14.11.2022
EL
Επίσημη Εφημερίδα της Ευρωπαϊκής Ένωσης
C 431/3
Κίνηση διαδικασίας (Υπόθεση M.10646 — MICROSOFT / ACTIVISION BLIZZARD) (Κείμενο που παρουσιάζει ενδιαφέρον για τον ΕΟΧ)
(2022/C 431/03) Στις 8 Νοεμβρίου 2022, η Επιτροπή αποφάσισε να κινήσει διαδικασία στην προαναφερθείσα υπόθεση αφού διαπίστωσε ότι η κοινοποιηθείσα συγκέντρωση δημιουργεί σοβαρές αμφιβολίες ως προς το συμβιβάσιμό της με την εσωτερική αγορά.
Με την κίνηση της διαδικασίας, αρχίζει μία πιο εμπεριστατωμένη έρευνα της κοινοποιηθείσας συγκέντρωσης σε δεύτερο στάδιο, η οποία δεν προδικάζει την τελική απόφαση επί της υποθέσεως.
Η απόφαση βασίζεται στο άρθρο 6 παράγραφος 1 στοιχείο γ) του κανονισμού (EΚ) αριθ.
139/2004 του Συμβουλίου (1).
Η Επιτροπή καλεί τους ενδιαφερόμενους τρίτους να υποβάλουν στην Επιτροπή τις παρατηρήσεις τους για τη σχεδιαζόμενη συγκέντρωση.
Προκειμένου να ληφθούν πλήρως υπόψη κατά την διάρκεια της διαδικασίας, οι παρατηρήσεις πρέπει να παραληφθούν από την Επιτροπή το αργότερο εντός δεκαπέντε ημερών από την ημερομηνία της παρούσας δημοσίευσης.
Οι παρατηρήσεις μπορούν να σταλούν στην Eπιτροπή με φαξ (+32 22964301), ηλεκτρονικά στην COMP-MERGER-REGISTRY@ec.europa.eu ή ταχυδρομικά με την ένδειξη M.10646 — MICROSOFT / ACTIVISION BLIZZARD, στην ακόλουθη διεύθυνση: Ευρωπαϊκή Επιτροπή ΓΔ Ανταγωνισμού Μητρώο Συγχωνεύσεων 1049 Bruxelles/Brussel BELGIQUE/BELGIË
(1) ΕΕ L 24 της 29.1.2004, σ.
1 («κανονισμός συγκεντρώσεων»).